cyanic-selkie/wikianc huggingface dataset:
โรคคอตีบ
การแพร่เชื้อ
เชื้อโรคคอตีบติดต่อจากคนสู่คนผ่านอากาศที่มีเชื้อซึ่งออกมาจากการไอหรือจามของผู้ป่วย เมื่อคนทั่วไปหายใจเอาอากาศที่มีละอองเชื้อนี้เข้าไปก็จะทำให้เกิดการติดเชื้อได้ การสัมผัสรอยโรคบนผิวหนังของผู้ป่วยก็เป็นอีกช่องทางหนึ่งของการรับเชื้อ แต่พบได้น้อยกว่า การติดเชื้อทางอ้อมอาจเกิดขึ้นได้จากการที่ผู้ป่วยไปสัมผัสพื้นผิวหรือวัตถุ แล้วเชื้อแบคทีเรียเกิดตกค้างอยู่บนพื้นผิวนั้น แล้วมีคนมาสัมผัสต่อ หลักฐานบางแหล่งสนับสนุนว่าเชื้อแบคทีเรียอาจติดต่อไปยังสัตว์และติดต่อกลับมายังคนได้ เนื่องจากพบว่ามีเชื้อ Corynebacterium ulcerans ในสัตว์บางชนิด แต่สมมติฐานนี้ยังต้องการข้อมูลเพิ่มเติมเพื่อยืนยัน
การวินิจฉัย
การวินิจฉัยโรคคอตีบในปัจจุบันอาศัยนิยามทางคลินิกสำหรับผู้ป่วยที่กำหนดโดยศูนย์ควบคุมและป้องกันโรคของประเทศสหรัฐอเมริกา (ซีดีซี) ซึ่งนิยามนี้อาศัยเกณฑ์ผสมผสานทั้งอาการทางคลินิกและผลตรวจทางห้องปฏิบัติการ
การรักษา
โรคนี้โดยส่วนใหญ่ถือว่าเป็นโรคที่รักษาได้ แต่ในบางรายที่มีอาการรุนแรง ต่อมน้ำเหลืองที่คออาจโตมาก จนทำให้หายใจลำบากและกลืนลำบาก จะรักษาค่อนข้างยาก ผู้ป่วยในระยะนี้จำเป็นต้องได้รับการรักษาอย่างทันท่วงที โดยอาจจำเป็นต้องได้รับการใส่ท่อช่วยหายใจ หรือการเจาะคอเพื่อเปิดทางหายใจ ภาวะหัวใจเต้นผิดจังหวะอาจทำให้เกิดภาวะหัวใจล้มเหลวได้ นอกจากนี้ยังอาจทำให้เกิดเส้นประสาทอักเสบในบางตำแหน่ง ทำให้กล้ามเนื้อบางมัด เช่น กล้ามเนื้อตา คอ คอหอย หรือกล้ามเนื้อที่ใช้ในการหายใจเป็นอัมพาตได้ ผู้ป่วยอาการรุนแรงเหล่านี้จำเป็นต้องได้รับการรักษาในหออภิบาลผู้ป่วยหนัก (ไอซียู) และต้องได้รับสารต้านพิษคอตีบ (diphtheria antitoxin) อย่างไรก็ดีสารต้านพิษเหล่านี้ไม่สามารถไปต้านพิษที่จับกับเนื้อเยื่อไปแล้วได้ จึงจำเป็นต้องให้โดยเร็วที่สุด หากให้ช้าผู้ป่วยจะมีโอกาสเสียชีวิตมากขึ้น ดังนั้นการตัดสินใจเพื่อให้สารต้านพิษนี้ต้องตัดสินใจจากอาการแสดงทางคลินิก โดยไม่รอผลตรวจทางห้องปฏิบัติการซึ่งมักใช้เวลานาน
ยาปฏิชีวนะมักไม่ช่วยทำให้รอยโรคติดเชื้อหายเร็วขึ้นในผู้ป่วยที่ได้รับการรักษาด้วยสารต้านพิษแล้ว แต่จะมีบทบาทมากในผู้ที่เป็นพาหะ (ผู้ที่ไม่มีอาการ แต่มีเชื้อและสามารถแพร่ให้คนอื่นได้) เพื่อกำจัดเชื้อให้หมดไปไม่ให้แพร่เชื้อต่อได้
แหม่มจ๋า
แหม่มจ๋า เป็นบทประพันธ์ของ ดอกหญ้า ถูกสร้างครั้งแรกในรูปแบบภาพยนตร์ เมื่อปี พ.ศ. 2518 สร้างโดย บริษัทกัญญามาลย์ภาพยนตร์ ถ่ายทำด้วนฟิล์ม 35 มม. กำกับโดย ดอกดิน กัญญามาลย์ นำแสดงโดย สมบัติ เมทะนี, มยุรา ธนะบุตร, ชุมพร เทพพิทักษ์, ประจวบ ฤกษ์ยามดี, ดลยา โสภี, มารศรี ณ บางช้าง, ธัญญา ธัญญรักษ์, ดอกดิน กัญญามาลย์, อรสา อิศรางกูร ณ อยุธยา
และต่อมาถูกนำมาสร้างเป็นละครโทรทัศน์ไทย ในปี พ.ศ. 2541 ผลิตโดย บริษัท นพพรโปรโมชั่น แอนด์ พิคเจอร์ จำกัด นำแสดงโดย ยุทธพิชัย ชาญเลขา, ซาซ่า อัลเทอร์เมท, บดินทร์ ดุ๊ก, อำภา ภูษิต, วิทิต แลต, ราตรี วิทวัส ออกอากาศทางช่อง 3
และนำกลับสร้างใหม่อีกครั้งในปี พ.ศ. 2557 ผลิตโดย บริษัท นพพรโปรโมชั่น แอนด์ พิคเจอร์ จำกัด เขียนบทโทรทัศน์โดย ปณธี กำกับการแสดงโดย ชัยวุฒิ เทพวงษ์ นำแสดงโดย ธนา สุทธิกมล, เอมี่ กลิ่นประทุม, ชวัลนันท์ จันทร์ทรัพย์ และ ณัฐชา นวลแจ่ม ออกอากาศทางช่อง 7 เอชดี
เรื่องย่อ
สรายุทธ (สมบัติ เมทะนี) นายตำรวจไปสืบราชการลับในกลุ่มมาเฟียไทยในพัทยา ซึ่งมี แหง (ชุมพร เทพพิทักษ์) เป็นหัวหน้าโจร แหงหลอกแหม่ม (มยุรา ธนะบุตร) สาวสลัมที่เป็นลูกเลี้ยงให้เข้าทำงานกับแก๊งค์มาเฟียนี้ สรายุทธจึงได้พบกับแหม่ม และเกิดหลงรักกัน สุดท้ายตำรวจได้ทลายแก๊งค์มาเฟียลง และแหม่มได้ทราบความจริงว่าตนเองนั้นที่แท้เป็นทายาทคนเดียวที่จะได้รับมรดก 9 ล้านบาท
โดราเอมอน ตอน บุกอาณาจักรเมฆ
โดราเอมอน ตอน บุกอาณาจักรเมฆ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 98 นาที ภาพยนตร์ชุดนี้ถือเป็นตอนที่ 13 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 7 มีนาคม ค.ศ. 1992
สโมสรฟุตบอลรอยัลเอนจิเนียส์
รอยัล เอนจิเนียร์ส (Royal Engineers A.F.C.) เป็นสโมสรฟุตบอลระดับสมัครเล่นที่เก่าแก่ที่สุดในโลก
สโมสรก่อตั้งขึ้นเมื่อปี ค.ศ. 1863 โดยเกิดจากการรวม ตัวกันของเหล่าทหารช่าง
ทางสโมสรเคยได้แชมป์ เอฟเอคัพ เพียงครั้งเดียวในปี ค.ศ. 1875 และเป็นรองแชมป์อีก 3 สมัย
กองพลทหารราบที่ 7
กองพลทหารราบที่ 7 (อักษรย่อ: พล.ร.๗.) เป็นกองพลทหารราบภูเขาของกองทัพบกไทย ปัจจุบันเป็นส่วนหนึ่งของกองทัพภาคที่ 3 หน่วยประกอบด้วยกรมทหารราบที่ 17 ผู้บัญชาการกองพลทหารราบที่ 7 คนปัจจุบันได้แก่พลตรี ชายแดน กฤษณสุวรรณ
ประวัติ
กองพลทหารราบที่ 7 ได้รับการจัดตั้งขึ้นโดยรัฐบาลอภิสิทธิ์เพื่ออนุมัติข้อเสนอของกระทรวงกลาโหม ต่อมา กองทัพบกได้มีคำสั่งที่ 9/54 เมื่อวันที่ 17 มีนาคม พ.ศ. 2554 เพื่อจัดตั้งกองพลทหารราบที่ 7 ซึ่งกองพลนี้ตั้งอยู่ที่ค่ายเจ้าขุนเณร อำเภอแม่ริม จังหวัดเชียงใหม่
รายนามผู้บัญชาการกองพลทหารราบที่ 7
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
แผ่นดินไหวตาม
แผ่นดินไหวตาม หรือทับศัพท์ว่า อาฟเตอร์ช็อก (aftershock) เป็นแผ่นดินไหวขนาดเล็กที่เกิดขึ้นหลังจากแผ่นดินไหวขนาดใหญ่ที่มีก่อนหน้า ในพื้นที่เดียวกับพื้นที่ไหวหลัก โดยต้องมีขนาดเล็ก​กว่าแผ่นดินไหว​หลักตั้งแต่ 1.0 ขึ้น​ไป หากแผ่นดินไหวตามมีความรุนแรงกว่าการไหวหลัก แผ่นดินไหวตามจะได้รับการระบุว่าเป็นการไหวหลัก ส่วนการไหวหลักก่อนหน้านั้นจะได้รับการระบุให้เป็นแผ่นดินไหว​นำ หรือฟอร์ช็อกแทน ทั้งนี้ แผ่นดินไหวตามเกิดขึ้นเนื่องจากแผ่นเปลือกโดยรอบได้เคลื่อนย้ายจากรอยเลื่อนเพื่อปรับผลกระทบที่มาจากการไหวหลัก
การสร้างแบบจำลอง
นักวิทยาแผ่นดินไหวใช้เครื่องมือเช่น แบบจำลองอนุกรมแผ่นดินไหวตามชนิดแพร่กระจาย (ETAS) เพื่อศึกษาแผ่นดินไหวตามที่เกิดซ้อน
โดราเอมอน ตอน ตะลุยแดนอาหรับราตรี
โดราเอมอน ตอน ตะลุยแดนอาหรับราตรี เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 99 นาที ภาพยนตร์ชุดนี้ถือเป็นตอนที่ 12 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 9 มีนาคม ค.ศ. 1991
เรื่องย่อ
โนบิตะและโดราเอมอนได้ใช้รองเท้าวิเศษที่สามารถเข้าไปในหนังสือภาพนิทานได้ ซึ่งทั้งสองคนได้เข้าในเรื่องการผจญภัยของซินแบด(เป็นนิทานที่โนบิตะชอบ) เมื่อดูจบก็ต้องการไปชวนชิสุกะมาเข้าไปในหนังสือภาพด้วยกันแต่เธอติดธุระต้องไปแคมป์ นอกจากนั้นไจแอนท์กับซึเนโอก็ได้แอบฟังโนบิตะกับชิซุกะคุยกันทำให้พวกเขาอยากเล่นด้วย โนบิตะจึงต้องจำใจพาทั้งสองคนไปเล่นด้วยพวกเขาเลือกเข้าไปในนิทานเรื่อง แจ๊คผู้ฆ่ายักษ์ โดยไม่ได้ฟังคำแนะนำจากโนบิตะก่อนว่าต้องทำอย่างไรเมื่อเข้าไปแล้ว และในขณะเดียวกันชิซุกะได้กลับมาหาโนบิตะเพราะเธอจำวันไปเข้าแคมป์ผิดจึงมาเล่นด้วยกันได้และเรื่องเลือกพินอคคีโอ ทุกอย่างเป็นไปเรื่อยๆจนกระทั่งซึเนโอะและไจแอนท์เกิดความเบื่อและเกิดอยากสนุกจึงทำสมุดภาพนิทานทุกเรื่องปนกันจนสับสน โนบิตะและชิซุกะรู้สึกถึงไม่ความปกติแต่ไม่ได้คิดอะไรจนชิซุกะขอตัวกลับบ้านก่อนแต่โนบิตะนั้นขออยู่ต่อ เธอหลงเข้าไปในนิทานเรื่องอาหรับราตรีและไม่สามารถกลับสู่โลกความจริงได้
โนบิตะคิดว่าชิซุกะกลับมาแล้วแต่ก็มารู้ทีหลังจากเพราะโดราเอมอนได้เช็ครองเท้าและพบว่ารองเท้าหายไปหนึ่งคู่ โนบิตะรู้สึกเสียใจมากและได้ฝันว่าชิซุกะอยู่ในอันตราย จึงชวนโดราเอมอน ไจแอนท์และซึเนโอะไปออกตามหาเธอกลับมาให้เร็วที่สุดเท่าที่จะทำได้ เมื่อพวกเขาเข้าไปอยู่ในโลกอาหรับราตรีต่างพบเจออุปสรรคมากมายทั้งติดอยู่โดนโจรหลอก โดนโยนลงทะเล โดราเอมอนโดนโจรขโมยกระเป๋าวิเศษไปทำให้พวกเขาใช้ชีวิตกันอย่างลำบากมากโดยเฉพาะเมื่อเดินทางอยู่ในทะเลทราย
ทางด้านชิซุกะเธอโดนพ่อค้าทาสชาวอาหรับจอมเจ้าเล่ห์จับตัวไว้ เขาเห็นเธอหน้าตาน่ารักและผิวพรรณดีจึงต้องการนำเธอไปขายที่วังทองคำในทะเลทราย เธอพยายามหลอกพ่อค้าทาสให้ตัวเองหนีออกมาแต่ก็โดนจับเขาได้ ไม่นานนักเธอก็ได้เจอทุกๆคนและได้รับความช่วยเหลือจากองค์ราชาแห่งวังทองคำที่ใจดี ร่ำรวยและมีของวิเศษครอบครองอยู่มากมาย ซึ่งเขาได้ช่วยเหลือพวกโนบิตะที่กำลังลำบากในทะเลทรายมาก่อนหน้านั้น เรื่องราวกำลังจะจบลงด้วยดีถ้าหากไม่มีจอมโจรที่พวกโนบิตะเจอในตอนแรกและพ่อค้าทาสได้ร่วมมือกันจะยึดวังทองคำ ทุกคนจึงต้องอยู่ช่วยเหลือองค์ราชาในการกำจัดโจรร้ายทั้งสองคน
เพเทอร์ แอร์ลิช
เพเทอร์ แอร์ลิช (Peter Ehrlich; 25 มีนาคม ค.ศ. 1933 – 26 กรกฎาคม ค.ศ. 2015) เป็นนักแสดงชายชาวเยอรมัน
CYP3A43
ไซโทโครม P450 3A43 (Cytochrome P450 3A43; ชื่อย่อ: CYP3A43; ) เป็นโปรตีนในมหาสกุลไซโทโครม P450 ของมนุษย์ ซึ่งถูกควบคุมโดยยีน CYP3A43  ซึ่งยีนนี้เป็นส่วนหนึ่งของกลุ่มยีน cytochrome P450 บน โครโมโซมคู่ที่ 7 โลคัส 7q22.1  การเลือกตัดอินทรอน (alternative splicing) ของยีนนี้ทำให้ได้โปรตีน CYP3A43 ที่มีความแตกต่างกันทั้งสิ้นจำนวน 3 ไอโซฟอร์ม
จังหวัดสวายเรียง
สวายเรียง หรือ ซวายเรียง (ស្វាយរៀង; ) เป็นจังหวัดที่อยู่ทางตะวันออกเฉียงใต้ของประเทศกัมพูชา เมืองหลักคือเมืองสวายเรียง ทางหลวงหมายเลข 1 ของกัมพูชามาสิ้นสุดที่บาเวตก่อนจะเข้าสู่ประเทศเวียดนาม
ประธานาธิบดีมัลดีฟส์
ประธานาธิบดีคนปัจจุบันคือ อีบราฮิม โมฮัมเหม็ด โซลีห์ ซึ่งได้รับเลือกในปี 2561 ด้วยคะแนนเสียงข้างมาก 58.4% เอาชนะประธานาธิบดี Abdulla Yameen Abdul Gayoom ซึ่งดำรงตำแหน่งอยู่ในขณะนั้น
ประเทศซีเรียในโอลิมปิกฤดูร้อน 2016
ประเทศซีเรีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซีเรียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
เพเทอร์ ฟริคเคอ
เพเทอร์ ฟริคเคอ (Peter Fricke; เกิด 26 สิงหาคม ค.ศ. 1939  เบอร์ลิน นาซีเยอรมนี) เป็นนักแสดงชายชาวเยอรมัน
สุมาฮิว
สุมาฮิว (司馬攸, 248 – 283) พระนามรอง ต้าโหยว องค์ชายแห่ง ราชวงศ์จิ้นตะวันตก เป็นพระนัดดาของสุมาอี้ มีพระบิดาคือ สุมาเจียว และพระบิดาบุญธรรมคือสุมาสู เป็นพระราชอนุชาของ จักรพรรดิจิ้นหวู่ หรือ สุมาเอี๋ยน
สุมาฮิวเป็นตัวละครที่อยู่ในวรรณกรรมประวัติศาสตร์เรื่อง สามก๊ก
เอโรแมนติก
เอโรแมนติซิซึม (aromanticism) หรือ เอโรแมนติก (aromantic) เป็นรสนิยมทางโรแมนติก เป็นการมีประสบการณ์การดึงดูดทางโรแมนติกน้อยหรือไม่มี  คำว่า "เอโรแมนติก" เรียกย่อ ๆ อย่างสำนวนภาษาปากว่า "เอโร" ("aro") กล่าวถึงบุคคลที่มีรสนิยมทางโรแมนติกเป็นเอโรแมนติก
สัญลักษณ์
ธงไพรด์ของเอโรแมนติกสร้างสรรค์ขึ้นในปี พ.ศ. 2557 โดยคาเมรอน วิมซี สีเขียวถูกเลือกเป็นสีหลักเนื่องจากเป็นสีตรงข้ามกับสีแดงซึ่งมักเกี่ยวข้องกับความรักแบบโรแมนติก สีเขียวมีความหมายถึงสเปกตรัมของเอโรแมนติก สีขาวมีความหมายถึงรักบริสุทธิ์และมิตรภาพ สีเทาและสีดำมีความหมายถึงสเปกตรัมของเพศวิถีส่วนต่าง ๆ
แหวนสีขาวอาจสวมไว้ที่นิ้วกลางของมือข้างซ้ายเพื่อระบุตัวตนว่าอยู่ในสเปกตรัมของเอโรแมนติก เลือกใช้แหวนสีขาวนี้เพื่อให้ตรงกันข้ามกับแหวนของเอเซ็กชวลที่เป็นแหวนสีดำสวมที่มือข้างขวา
อีกหนึ่งสัญลักษณ์ที่ชาวเอโรแมนติกใช้บ่อยคือลูกศร เนื่องจากคำภาษาอังกฤษว่า "เอร์โรว์" (arrow) ที่มีความหมายว่า "ลูกศร" เป็นคำพ้องเสียง ของ "เอโร" (aro) ที่เป็นคำย่อของ "เอโรแมนติก" ที่ชาวเอโรแมนติกใช้เรียกตัวเอง
เทือกเขาอะแลสกา
ยอดเขาเดนาลีซึ่งถือว่าเป็นยอดเขาที่สูงที่สุดในทวีปอเมริกาเหนือก็ตั้งอยู่ในเทือกเขานี้ โดยเทือกเขาอะแลสกามีพื้นที่ธารน้ำแข็งทั้งหมดประมาณ 13,900 ตารางกิโลเมตร
ด้วยความสูงประมาณ 6,194 เมตร ทำให้เทือกเขาอะแลสกาจัดได้เป็นเทือกเขาที่สูงเป็นอันดับ 10 ของโลก
ธรณีวิทยา
ผลจากการทำแผนที่ธรณีวิทยาพื้นผิว (Mapped surface geology), ข้อมูลทางธรณีฟิสิกส์ และ การศึกษาการเปลี่ยนแปลงของอุณหภูมิของหินในบริเวณเทือกเขา ทำให้ Paul Fitzgerald และเพื่อนร่วมงานของเขาสรุปว่า การยกตัวและการเปลี่ยนรูปของเทือกเขานั้นเริ่มต้นเมื่อประมาณ 25 ล้านปีก่อน จากการที่แผ่นธรณียาคุทัต (Yakutat microplate) เข้ามาชนกับแผ่นอเมริกาเหนือ
นักวิทยาศาสตร์ทราบว่ายอดเขาเดนาลีนั้นสูงขึ้นประมาณ 0.5 มิลลิเมตรต่อปี นั่นอาจดูเหมือนไม่มาก แต่ในอัตรานั้น ยอดเขาจะสูงขึ้น 1 กิโลเมตรในอีกสองล้านปีข้างหน้า ซึ่งเป็นเพียงช่วงเวลาสั้น ๆ สำหรับเหตุการณ์ทางธรณีวิทยา และองค์ประกอบของมันเป็นอีกเหตุผลหนึ่งที่ทำให้ยอดเขาเดนาลีสูงขึ้นอย่างมาก เพราะองค์ประกอบส่วนใหญ่เป็นหินอัคนีจำพวกหินแกรนิตเป็นส่วนมาก ซึ่งสร้างจากแมกมาใต้ผิวโลก และเป็นส่วนหนึ่งของหินอัคนีมวลไพศาล
เทือกเขาอะแลสกาเป็นส่วนหนึ่งของวงแหวนไฟและรอยเลื่อนเดนาลี อยู่บริเวณตามขอบแผ่นดินทางใต้ของรัฐอะแลสกา ซึ่งเป็นหนึ่งในสาเหตุของแผ่นดินไหวขนาดใหญ่หลายครั้ง และยังมีภูเขาไฟสเพอร์ (Mount Spurr) เป็นหนึ่งในภูเขาไฟแบบกรวยสลับชั้นตั้งอยู่ทางตะวันออกเฉียงใต้ของเทือกเขาอีกด้วย
รายละเอียด
คนหลายคนกล่าวไว้ว่าเทือกเขาอะแลสกาเป็นเทือกเขาที่หนาวเย็นที่สุดจากการที่มีจุดยอดจำนวนมาก บวกกับการที่เทือกเขานั้นตั้งอยู่ละติจูดที่ 63 องศาเหนือ หากนำมาเทียบกับยอดเขาเอเวอเรสต์ที่มีความสูงประมาณ 8,847 เมตร ตั้งอยู่ที่ละติจูด 28 องศาเหนือ ปรากฏว่าเทือกเขาอะแลสกานั้นอยู่ขึ้นไปทางทิศเหนือถึง 3,862 กิโลเมตร ทำให้สร้างความแตกต่างทางอุณหภูมิอย่างมาก
ทางด้านการกัดเซาะนั้น ส่วนมากเกิดจากธารน้ำแข็ง และเป็นส่วนน้อยที่เกิดจาก น้ำ ลม และแรงโน้มถ่วง การกัดเซาะจะพาชิ้นส่วนที่ถูกกัดเซาะไปด้วยไม่มากก็น้อย ขึ้นกับการกัดเซาะนั้น ๆ
แม่น้ำที่มีต้นกำเนิดจากเทือกเขานี้ เช่น แม่น้ำนาเบสนา, แม่น้ำสุสิตนา, แม่น้ำแมกคินลีย์ เป็นต้น
แอแบร์คูฮ์
แอแบร์คูฮ์ เป็นเมืองและเมืองหลักในเทศมณฑลแอแบร์คูฮ์ จังหวัดแยซด์ ประเทศอิหร่าน จากสำมะโน พ.ศ. 2559 เมืองนี้มีประชากร 27,524 คนใน 5,880 ครัวเรือน
แอแบร์คูฮ์ตั้งอยู่ที่ความสูง 1,510 เมตร (4,954 ฟุต) และเป็นที่ตั้งของแซร์เวแอแบร์คูฮ์ ต้นไซปรัสโบราณที่ยังมีชีวิตอยู่
ชื่อ
จากข้อมูลของแฮมดอลลอฮ์ มูสแทวฟีใน ค.ศ. 1340 ประวัติคำแนวพื้นบ้านของแอแบร์คูฮ์มาจากคำว่า แบร์ คูฮ์ แปลว่า "บนภูเขา" มูสแทวฟีกล่าวว่าพื้นที่เมืองเดิมเคยอยู่บนเนิน แต่ต่อมาย้ายลงไปยังที่ราบ
เบอร์นาร์ด มอนต์โกเมอรี
จอมพล เซอร์เบอร์นาร์ด ลอว์ มอนต์โกเมอรี ไวเคานต์มอนต์โกเมอรีแห่งอลามีน (Bernard Law Montgomery, 1st Viscount Montgomery of Alamein; 17 พฤศจิกายน ค.ศ. 1887 – 24 มีนาคม ค.ศ. 1976) ผู้ซึ่งได้รับเครื่องราชอิสริยาภรณ์การ์เตอร์(KG), เครื่องราชอิสริยาภรณ์แห่งบาธ ระดับไนท์ แกรนด์ คลอส(GCB),  เครื่องราชอิสริยาภรณ์ปฏิบัติหน้าที่ด้วยความโดดเด่น(DSO) คณะองคมนตรีแห่งสหราชอาณาจักร(PC) และรองผู้หมวด(Deputy lieutenant, DL)  ชื่อเล่นว่า "มอนตี้" และ "นายพลสปาร์ตัน" เป็นเจ้าหน้าที่ระดับชั้นอาวุโสของกองทัพบกบริติชที่เข้าร่วมสู้รบทั้งในสงครามโลกครั้งที่หนึ่งและสงครามโลกครั้งที่สอง
มอนต์โกเมอรีได้แสดงการปฏิบัติหน้าที่เป็นครั้งแรกในสงครามโลกครั้งที่หนึ่งในฐานะที่เป็นเจ้าหน้าที่ระดับชั้นผู้น้อยในกรมทหารรอยัล วอร์วิกเชียร์(Royal Warwickshire Regiment) ที่ Méteren ใกล้กับชายแดนเบลเยียมที่ Bailleul เขาถูกยิงทะลุปอดข้างขวาโดยพลซุ่มยิงในช่วงระหว่างยุทธการที่อิพร์ครั้งที่หนึ่ง เมื่อกลับไปที่แนวรบด้านตะวันตกในฐานะที่เป็นเจ้าหน้าที่ฝ่ายเสนาธิการ เขาได้เข้าร่วมในยุทธการที่อารัสในเดือนเมษายน/พฤษภาคม ค.ศ. 1917 เขายังได้เข้าร่วมในยุทธการที่ Passchendaele ในปลายปี ค.ศ. 1917 ก่อนที่สงครามจะยุติลงในฐานะที่เป็นหัวหน้าเสนาธิการแห่งกองพล(ลอนดอนที่ 2) ที่ 47
ในช่วงสมัยระหว่างสงคราม เขาได้บัญชาการกองพัน(หน่วย)ที่ 17 รอยัล ฟิวซิเลียร์(Royal Fusiliers) และต่อมา กองพันที่ 1 กรมทหารรอยัล วอร์วิกเชียร์ ก่อนที่จะมาเป็นผู้บัญชาการกองพลน้อยทหารราบที่ 9 และเจ้าหน้าที่นายพลผู้ซึ่งบังคับบัญชา(GOC) ในกองพลทหารราบที่ 8
ในช่วงการทัพทะเลทรายตะวันตกในสงครามโลกครั้งที่สอง มอนต์โกเมอรีได้บัญชาการกองทัพบริติชที่ 8 ตั้งแต่เดือนสิงหาคม ค.ศ. 1942 ตลอดจนถึงยุทธการที่อัลอะละมัยน์ครั้งที่สอง และชัยชนะครั้งสุดท้ายของฝ่ายสัมพันธมิตรในตูนีเซียในเดือนพฤษภาคม ค.ศ. 1943 ต่อมาเขาก็ได้บัญชาการกองทัพบริติชที่ 8 ในช่วงระหว่างฝ่ายสัมพันธมิตรบุกครองเกาะซิซิลีและอิตาลี และเป็นผู้บัญชาการกองทัพบกฝ่ายสัมพันธมิตรทั้งหมดในช่วงยุทธการที่นอร์ม็องดี(ปฏิบัติการโอเวอร์ลอร์ด) ตั้งแต่ดีเดย์ เมื่อวันที่ 6 มิถุนายน ค.ศ. 1944 จนถึง 1 กันยายน ค.ศ. 1944 เขายังคงบัญชาการกองทัพกลุ่มที่ 21 สำหรับส่วนที่เหลือของการทัพยุโรปตะวันตกเหนือ รวมทั้งความพยายามที่ล้มเหลวในการข้ามแม่น้ำไรน์ในช่วงปฏิบัติการมาร์เก็ตการ์เดน
เมื่อกองทัพบกเยอรมันได้บุกทะลวงผ่านแนวป้องกันของอเมริกันในเบลเยียมในช่วงยุทธการตอกลิ่ม มอนต์โกเมอรีได้รับคำสั่งจากทางด้านเหนือของส่วนที่ยื่นออกมา(Bulge) รวมทั้งได้บัญชาการเป็นการชั่วคราวต่อกองทัพสหรัฐที่หนึ่งและเก้า ซึ่งได้ปล่อยให้เยอรมันเข้ารุกไปยังทางเหนือของส่วนที่ยื่นออกมา ในขณะที่กองทัพสหรัฐที่สามภายใต้บัญชาการของนายพลแพตตันได้เข้ามาคลายวงล้อมที่บัสตอญจากทางใต้
กองทัพกลุ่มที่ 21 ของมอนต์โกเมอรี รวมทั้งกองทัพสหรัฐที่เก้าและกองทัพพลโดดร่มฝ่ายสัมพันธมิตรที่หนึ่ง ทำการข้ามแม่น้ำไรน์ในปฏิบัติการปล้น(Operation Plunder) ในเดือนมีนาคม ค.ศ. 1945 สองสัปดาห์ต่อมา ภายหลังจากกองทัพสหรัฐที่หนึ่งได้ทำการข้ามแม่น้ำไรน์ในยุทธการที่เรเมเกิน ในช่วงท้ายสงคราม ทหารภายใต้บัญชาการของมอนต์โกเมอรีได้มีส่วนร่วมในการโอบล้อมที่รูร์ พ็อกเก็ค(Ruhr Pocket) ทำการปลดปล่อยเนเธอร์แลนด์ และเข้ายึดครองเยอรมนีทางด้านตะวันตกเหนือเป็นส่วนใหญ่ ในวันที่ 4 พฤษภาคม ค.ศ. 1945 มอนต์โกเมอรีได้ยอมรับการยอมจำนนของกองทัพเยอรมันในยุโรปตะวันตก-เหนือที่ Lüneburg Heath ทางด้านตะวันออกของฮัมบวร์ค ภายหลังการยอมจำนนที่เบอร์ลินต่อสหภาพโซเวียต เมื่อวันที่ 2 พฤษภาคม
ภายหลังสงคราม เขาได้กลายเป็นผู้บัญชาการทหารสูงสุดในกองทัพบกบริติชแห่งแม่น้ำไรน์(BAOR) ในเยอรมนี และได้เป็นหัวหน้าทหารฝ่ายเสนาธิการจักรวรรดิ(ค.ศ. 1946-1948) ตั้งแต่ปี ค.ศ. 1948 ถึง 1951 เขาได้รับหน้าที่เป็นประธานของคณะร่วมผู้บัญชาการทหารสูงสุด(Commanders-in-Chief Committee)แห่งสหภาพตะวันตก เขาได้รับหน้าที่เป็นรองผู้บัญชาการทหารสูงสุดฝ่ายสัมพันธมิตรในยุโรปแห่งเนโท จนกระทั่งเขาเกษียณราชการในปี ค.ศ. 1958
อ้างอิง
18871976
อูไว ฟรีดริชเซิน
อูไว ฟรีดริชเซินrichsen (27 พฤษภาคม ค.ศ. 1934  ฮัมบวร์ค, นาซีเยอรมนี – 30 เมษายน ค.ศ. 2016) เป็นนักแสดงโทรทัศน์ชายชาวเยอรมัน
รอยนูนซูปรามาร์จินัล
รอยนูนซูปรามาร์จินัล (Supramarginal gyrus, )  เป็นส่วนหนึ่งของสมองกลีบข้าง  ที่น่าจะมีบทบาทในการรับรู้และการประมวลผลทางภาษา  รอยโรคในสมองเขตนี้อาจทำให้เกิดภาวะเสียการสื่อความเหตุศูนย์รับความรู้สึก  (Receptive aphasia)  หรือ  transcortical sensory aphasia
คาร์ล ฟ็อน เคลาเซอวิทซ์
คาร์ล ฟิลลิพ ก็อทฟรีท ฟ็อน เคลาเซอวิทซ์ (Carl Philipp Gottfried von Clausewitz) เป็นนายพลชาวเยอรมันปรัสเซีย ได้รับการยกย่องเป็นนักทฤษฎีทหารผู้ยิ่งใหญ่และเป็นบิดาแห่งวิชาการยุทธสมัยใหม่ เปรียบเป็นดั่งบุพพาจารย์แห่งกองทัพเยอรมัน
งานเขียนของเคลาเซอวิทซ์มุ่งเน้นพิเศษไปที่ "จิตใจ" (ในความหมายของยุคใหม่คือจิตวิทยาทหาร) และมุมมองทางการเมืองต่อสงคราม หนังสือชิ้นเอกของเขาเรื่อง ว่าด้วยสงคราม (Vom Kriege) ยังไม่แล้วเสร็จสมบูรณ์ยามที่เขาเสียชีวิต เคลาเซอวิทซ์เป็นพวกสัจนิยมในหลายแง่มุม ทั้งในแง่โรแมนติก หรือใช้การใช้ความคิดอย่างหนักไปกับบรรดาผู้มีเหตุผลแห่งยุคเรืองปัญญาในยุโรป
วิธีการโต้แย้งด้วยเหตุผลของเคลาเซอวิทซ์มีลักษณะที่คล้ายคลึงกับพวกเฮเกิล อย่างไรก็ตาม ถึงแม้ว่าเคลาเซอวิทซ์และเฮเกิลอาจรู้จักกันเป็นการส่วนตัว แต่ก็ยังเป็นที่ถกเถียงกันอยู่ว่าเคลาเซอวิทซ์ได้รับอิทธิพลมาจากแนวคิดของเฮเกิลหรือไม่ เคลาเซอวิทซ์เน้นย้ำเรื่องปฏิกิริยาการใช้เหตุผลของทหารต่อปัจจัยแวดล้อมที่หลากหลาย เขาสังเกตเห็นถึงพัฒนาการอันไม่คาดคิดซึ่งเกิดขึ้นภายใต้ "หมอกสงคราม" (คำอนุมานที่หมายถึงความคลุมเครือของข่าวสาร) ซึ่งนำไปสู่การตัดสินใจอันรวดเร็วของแม่ทัพที่ตื่นตัว เขามองประวัติศาสตร์ว่าเป็นการตรวจสอบสำคัญซึ่งภาวะนามธรรมที่ไม่สอดคล้องกับประสบการณ์ เขาแย้งว่า สงครามไม่อาจวัดปริมาณหรือรวบยอดเป็นแผนงาน เรขาคณิต และกราฟ
ประวัติ
เคลาเซอวิทซ์เกิดที่เมืองบวร์ค ใกล้กับเมืองมัคเดอบวร์คในราชอาณาจักรปรัสเซีย เขาเข้ารับราชการทหารปรัสเซียเมื่อปี 1792 ตั้งแต่อายุ 12 ขวบ ในชั้นยศฟาเนินยุงเคอร์ (Fahnenjunker) อันเป็นตำแหน่งที่เทียบได้กับยศนายสิบที่ทำหน้าที่ถือธงนำหน้าหน่วยทหาร และเข้าศึกษาต่อที่วิทยาลัยการสงคราม (Kriegsakademie) ในกรุงเบอร์ลินเมื่อปี 1801 เคลาเซอวิทซ์ศึกษางานเขียนของนักปรัชญาคนสำคัญอย่างอิมมานูเอล คานต์ และชไลเออร์มัคเคอร์ และเป็นนักเรียนที่มีความโดดเด่นจนเป็นที่เข้าตาพันโทชาร์นฮอสท์ (หัวหน้าเสนาธิการใหญ่ปรัสเซียในอนาคต) เคลาเซอวิทซ์มักใช้เวลายามว่างศึกษาหาความรู้ทางวิชาทหารอยู่เสมอ โดยเน้นการศึกษาไปที่งานพระนิพนธ์ของพระเจ้าฟรีดริชที่ 2 มหาราช ผู้เป็นจอมกษัตริย์การสงคราม
เคลาเซอวิทซ์มีส่วนร่วมในการทัพแม่น้ำไรน์ (1793–1794) เมื่อกองทัพปรัสเซียรุกรานฝรั่งเศสในช่วงการปฏิวัติฝรั่งเศสและสู้รบในสงครามนโปเลียน เคลาเซอวิทซ์ในฐานะนายทหารคนสนิทของนายพลเจ้าชายเอสกุสท์ แฟร์ดีนันท์ เป็นหนึ่งในทหารปรัสเซีย 25,000 นายที่ตกเป็นเชลยเมื่อกองทัพผสมปรัสเซีย-ซัคเซินของจอมพลดยุกแห่งเบราน์ชไวค์ ภายหลังพ่ายแพ้ต่อฝรั่งเศสในยุทธการที่เยนา–เอาเออร์ชเต็ท และถูกควบคุมตัวพร้อมกับเจ้าชายเอากุสท์จนถึงปี 1808 หลังเหตุการณ์นี้ เคลาเซอวิทซ์เกิดความคิดที่จะปฏิรูปกองทัพและประเทศปรัสเซีย
นิยามว่าด้วยสงคราม
ในตอนแรก เคลาเซอวิทซ์มองว่าสงครามเป็นที่สุดของ การแสดงอัตตาของประชาชน (Selbstbehauptung eines Volkes) เพื่อยืนยันสิทธิ์ ความคิด หรือความเชื่อของฝ่ายตน อย่างไรก็ตาม ในหลายปีต่อมา เคลาเซอวิทซ์ละทิ้งทัศนะคติดังกล่าวอย่างสิ้นเชิง และมองสงครามเป็นเพียงหนึ่งในเครื่องมือ
เขายังมองว่าสงครามไม่ได้หมายถึงการล้างบานศัตรู ไม่ใช่การเอาชนะ และไม่ใช่เรื่องศักดิ์ศรี สงครามเกิดขึ้นเพราะการเมือง ดังนั้นสงครามจึงเป็นเรื่องของการเมือง
เดียร์ค กาลูบา
เดียร์ค กาลูบา (เกิด 28 สิงหาคม ค.ศ. 1940) เป็นนักแสดงโทรทัศน์ชายชาวเยอรมัน
แมวป่าหัวแบน
แมวป่าหัวแบน (Flat-headed cat) แมวป่าชนิดหนึ่ง มีชื่อวิทยาศาสตร์ว่า Prionailurus planiceps อยู่ในวงศ์เสือและแมว (Felidae) โดยเป็นแมวป่าขนาดเล็ก ขาและหางสั้น ใบหูเล็ก ขนตามลำตัวสีน้ำตาลแดงหรือส้ม แมวป่านี้เป็นชนิดใกล้สูญพันธุ์เพราะมีประชากรในป่าน้อยกว่า 2,500 ตัว ซึ่งมีประชากรกลุ่มย่อยที่อยู่ในวัยผู้ใหญ่น้อยกว่า 250 ตัว ที่อยู่อาศัยในพื้นที่ชุ่มน้ำมักถูกทำลายและเปลี่ยนแปลง ด้วยเหตุผลเหล่านี้ ทำให้มันอยู่ในบัญชีแดงไอยูซีเอ็นตั้งแต่ ค.ศ. 2008
มีผู้เป็นเจ้าของแมวป่าหัวแบนน้อยมาก โดยทางSpecies360บันทึกว่ามีสวนสัตว์ในมาเลเซียและไทยมีแมวชนิดนี้เป็นเจ้าของน้อยกว่า 10 ตัว
ลักษณะ
แมวป่าหัวแบน จัดเป็นแมวที่แปลกกว่าแมวชนิดอื่น ๆ มันมีรูปหัวที่ยาวและแคบ และหน้าผากที่แบนราบสมชื่อ มีลำตัวยาวและขาสั้น ดูเผิน ๆ อาจคล้ายกับพวกชะมดหรือนากมากกว่าแมว
แมวป่าหัวแบนมีขนาดใกล้เคียงกับแมวบ้านตัวโต ๆ ตัวเต็มวัยมีน้ำหนักประมาณ 1.5-2.5 กิโลกรัม ลำตัวยาว ขนตามลำตัวยาว อ่อนนุ่มและแน่น ตามลำตัวมีสีน้ำตาลคล้ำและลายจุดละเอียดทั่วตัว ขนตรงส่วนที่เป็นลายจุดมีสีเทาหรือสีเนื้อที่ปลายเส้น สีของหัวมีสีน้ำตาลอมแดงและดูสว่างกว่าลำตัว ปากค่อนข้างยาว คางสีขาวและมีแต้มขาวที่แก้ม มีเส้นสีเหลืองลากตั้งแต่ตาไปที่หูทั้งสองข้าง หูกลมและเล็กผิดจากแมวทั่วไป และอยู่ค่อนไปทางข้างหัวมากกว่า ใต้ลำตัวสีขาวและมักมีจุดหรือแถบสีน้ำตาล ดวงตาใหญ่สีน้ำตาลอยู่ชิดกัน ใบหูกลมและสั้น ขาสั้น อาจมีแถบลายจาง ๆ พาดตามแนวนอน อุ้งตีนแคบและยาวคล้ายกับแมวบอร์เนียวแดง หางสั้นประมาณ 13-17 เซนติเมตร หรือราว 25-35 เปอร์เซ็นต์ของความยาวหัว-ลำตัวและมีขนหนาแน่น มีสีน้ำตาลแดง ส่วนใต้หางจะออกเหลืองเล็กน้อย
ถิ่นที่อยู่อาศัย
แม้ว่าเราจะทราบข้อมูลเกี่ยวกับแมวป่าหัวแบนน้อยมาก แต่เชื่อว่ามันอาศัยอยู่ในป่าลึกที่ราบต่ำ และมีลำธารอุดมสมบูรณ์ หรือในพื้นที่ ๆ เป็นหนองน้ำ ระดับสูงสุดที่เคยพบเห็นคือ 700 เมตร ที่เขาดูลิตเขตกระจายพันธุ์สูงสุดไม่เกินคอคอดกระ
เมื่อปี 2528 ได้มีการประกาศว่าแมวป่าหัวแบนได้สูญพันธ์ไปจากมาเลเซียแล้ว แต่ต่อมาในปี 2534 มีผู้พบเห็นอีกในสวนปาล์มน้ำมันในมาเลเซียและล่าหนูเป็นอาหาร
อุปนิสัย
จากการสังเกตอุปนิสัยในกรงเลี้ยงของลูกแมวป่าหัวแบนตัวหนึ่งในกัวลาลัมเปอร์ พบว่ามันชอบเล่นน้ำมาก เมื่อเจ้าหน้าที่นำอ่างน้ำเข้าไปในกรง มันจะรีบกระโจนเข้ามาเล่นโดยไม่รีรอ และเล่นอย่างสนุกสนาน ทั้งเล่นของเล่นใต้น้ำหรือแม้แต่นั่งแช่น้ำนานนับชั่วโมง มันสามารถมุดหัวลงไปคาบจับปลาใต้น้ำลึก 5 นิ้วได้ นอกจากนี้ยังพบว่ามันชอบนำสิ่งของไปล้างน้ำ ซึ่งคล้ายกับพฤติกรรมของแรกคูน และพบว่ามันมีการล้างอาหารก่อนกินด้วย เมื่อเจ้าหน้าที่ฉีดน้ำล้างกรง มันก็จะเข้ามาเล่นกับสายน้ำอย่างสนุกสนาน มันจับกบที่บังเอิญกระโดดเข้าไปในกรง แต่เมื่อมีนกกระจอกบินเข้าไปในกรงบ้างมันกลับไม่สนใจเลย เวลาอาหาร มันจะเข้ามากินโดยการตะครุบ แล้วคาบย้ายเหยื่อไปกินห่างจากจุดที่ให้อาหารไม่น้อยกว่า 6 ฟุต นี่อาจเป็นสัญชาติญานตามธรรมชาติที่ทำให้เหยื่อที่ลื่นไหลของมันที่ถูกจับได้ไม่อาจกลับสู่น้ำได้แม้ว่าอาจจะลื่นลุดจากปากก็ตาม
เมื่อปี 2548 ประเทศไทยได้ยึดลูกแมวป่าหัวแบนสองตัวจากผู้ลักลอบขนย้าย ปัจจุบันแมวทั้งสองตัวซึ่งเป็นตัวเมียทั้งสองตัวได้รับการเลี้ยงดูที่ศูนย์เพาะพันธุ์สัตว์ป่าเขาประทับช้าง จังหวัดราชบุรี จากคำบอกเล่าของเจ้าหน้าที่ผู้เลี้ยง แมวป่าหัวแบนจะกินเฉพาะปลาน้ำจืดเท่านั้น แต่ไม่กินปลาทะเลเลย ไม่กินเนื้อกบ เมื่อให้อาหาร แมวจะคาบอาหารแล้วนำกลับเข้าไปกินในลังนอน
อย่างไรก็ตาม แม้ว่าแมวป่าหัวแบนจะหากินกับสัตว์น้ำเป็นหลัก แต่ก็มีบันทึกว่ามันกินสัตว์ฟันแทะและนกบ้างเหมือนกัน มีบันทึกจากนักปักษีวิทยาชื่อ บี.เอ็น. สมิททีส์ ว่าพบแมวป่าหัวแบนตัวหนึ่งในซาราวักถูกยิงขณะไล่จับลูกไก่ และ เอ็ม. คาน ก็เคยบันทึกว่าแมวป่าหัวแบนตัวหนึ่งในเปรัก มาเลเซีย เคยติดกับดักสำหรับดักชะมดที่ใช้ไก่เป็นเหยื่อล่อ
เชื่อว่าแมวป่าหัวแบนในธรรมชาติอาศัยโดยลำพัง และประกาศอาณาเขตโดยการปล่อยปัสสาวะเช่นเดียวกับแมวทั่วไป ในแหล่งเพาะเลี้ยง พบว่าแมวป่าหัวแบนทั้งตัวผู้และตัวเมียต่างก็ปล่อยกลิ่นโดยปัสสาวะเหมือนกัน วิธีปล่อยกลิ่นของแมวป่าหัวแบนต่างจากแมวชนิดอื่น แมวทั่วไปใช้วิธีหันก้นเข้าใส่เป้าหมายซึ่งอาจเป็นต้นไม้หรือพุ่มไม้ เหยียดหางตรงชี้ฟ้า แล้วฉีดปัสสาวะออกไปเป็นฝอย แต่แมวป่าหัวแบนจะยกหางขึ้นเฉียง ๆ ย่อขาหลังลงแล้วเดินไปข้างหน้าทั้งที่อยู่ในท่าย่ออย่างนั้นพร้อมกับปล่อยปัสสาวะออกมาเป็นทาง
เสียงลูกแมวป่าหัวแบนคล้ายเสียงของลูกแมวบ้านทั่วไป แต่ค่อนข้างสั่นเครือมากกว่า Muul และ Lim บรรยายไว้ว่าเสียงเหมือนเอานิ้วถูไปบนหวี
ชีววิทยา
แมวป่าหัวแบนตัวเมียตั้งท้องนานราว 56 วัน ออกลูกครั้งละ 1-4 ตัว ฤดูกาลไม่ทราบแน่ชัด แต่เคยมีผู้พบเห็นลูกแมวในเดือนมกราคม ลูกแมวมีสีสันคล้ายกับตัวเต็มวัยมาก เพียงแต่สีออกจะเป็นสีเทามากกว่าเท่านั้น หลังจากนั้นจะค่อย ๆ เปลี่ยนไปจนเหมือนตัวเต็มวัยเมื่ออายุได้ 1 ปี ในสถานที่เพาะเลี้ยง มันอาจมีอายุอยู่ได้ถึง 14 ปี
ภัยที่คุกคาม
ด้วยเหตุที่แมวป่าหัวแบนอาศัยและหากินอยู่ริมน้ำ มันจึงได้รับผลกระทบอย่างรุนแรงจากมลภาวะทางน้ำ โดยเฉพาะการปนเปื้อนของน้ำมัน คลอรีน และโลหะหนักที่ได้จากการทำเกษตรเคมีและการทำไม้ โดยสารพิษเหล่านี้จะเข้าสู่ร่างกายผ่านทางอาหารของมัน นอกจากนี้ การเปลี่ยนแปลงสภาพของแหล่งน้ำที่หากินของแมวป่าหัวแบนเพื่อขยายที่ดินทำกินของมนุษย์ก็ทำให้มันลดจำนวนลงเช่นกัน
สถานภาพ
แมวป่าหัวแบนอยู่ในCITES Appendix I ซึ่งได้รับการคุ้มครองสูงสุด โดยห้ามล่าสัตว์และซิ้อขายในประเทศอินโดนีเซีย, มาเลเซีย และไทย
ครังก์
ครังก์ (Crunk) เป็นแนวเพลงที่รวมดนตรีระหว่างฮิปฮอป และ อีเลคโทร ที่เกิดขึ้นกับแนวความคิดของพร้อมกับความหมายคำว่า crunk ที่มีความหมายถึงเหตุการณ์ฝูงชนที่ควบคุมไม่ได้ แนวเพลงครังก์เกิดขึ้นในช่วงกลางคริสต์ทศวรรษ 1990 และได้รับความนิยมมากขึ้นประสบความสำเร็จในกระแสหลักราวปี 2003-2004 ในบางครั้งผู้แสดงดนตรีครังก์ จะเรียกว่า ครังก์สเตอร์
โดยทั่วไปแล้วเพลงครังก์ จะมีจังหวะที่มาจากเครื่องดนตรีดรัมแมชชีน เส้นเบสหนัก ๆ การร้องตะโกน และเมื่อครังก์ก้าวสู่กระแสหลัก คำว่าครังก์เริ่มใช้ในความหมายที่เกี่ยวข้องกับดนตรีเซาเทิร์นฮิปฮอป
จอห์น โอเวน โดมินิส
เจ้าชายจอห์น โอเวนแห่งฮาวาย พระราชสวามี หรือพระนามเดิม จอห์น โอเวน โดมินิส (John Owen Dominis) ทรงเป็นเจ้าชายพระราชสวามีแห่งราชอาณาจักรฮาวาย พระองค์ทรงอภิเษกสมรสกับสมเด็จพระราชินีนาถลีลีโอกาลานีแห่งฮาวาย พระองค์ทรงพ้นจากตำแหน่งเมื่อสมเด็จพระราชินีนาถลีลีโอกาลานีถูกโค่นล้มราชบัลลังก์โดยคณะกรรมาธิการรักษาความปลอดภัย ซึ่งเป็นกลุ่มที่จัดขึ้นโดยนักธุรกิจชาวอเมริกันและชาวยุโรปที่พยายามจะแสวงหาผลกำไรจากราชอาณาจักรฮาวาย
พระราชประวัติ
เจ้าชายจอห์น โอเวน โดมินิส แห่งฮาวาย พระราชสวามี มีพระนามเดิมว่าจอห์น โอเวน โดมินิส เสด็จพระราชสมภพเมื่อ 10 มีนาคม ค.ศ. 1832 ทรงเป็นโอรสของ จอห์น โดมินิส กับ แมรี่ โจนส์ โดมินิส บิดาของพระองค์เป็นชาวอิตาลี ซึ่งย้ายจากตรีเยสเตเมื่อปีค.ศ. 1819 ในช่วงสงครามนโปเลียน แม้จะมีหลักฐานว่าเขาเป็นชาวอิตาลี แต่ก็มีการสันนิษฐานว่าเขาอาจมาจากตระกูลขุนนางโครเอเชีย เขาประกอบอาชีพเป็นกัปตันเรือ และได้ล่องเรือมาถึงอเมริกา และได้พบกับ แมรี่ แลมเบิร์ต โจนส์ ลูกสาวของ โอเวน โจนส์ กับ อลิซาเบธ แลมเบิร์ต ทั้งสองแต่งานกันในวันที่ 9 ตุลาคม ค.ศ. 1821 และมีลูกสาวด้วยกันสองคนชื่อ แมรี่ อลิซาเบธ โดมินิส และ ฟรานเซส แอน โดมินิส ต่อมาพวกเขาย้ายไปอยู่สเกอเนคเทอดี รัฐนิวยอร์ก ทั้งสองจึงได้ประสูติพระองค์
ต่อมาในปีค.ศ. 1837 กัปตันจอห์น โดมินิส พร้อมด้วยภรรยาและลูกชายได้ย้ายจากนิวยอร์กไปอยู่โฮโนลูลู พระเจ้าคาเมฮาเมฮาที่ 3ทรงพระราชทานที่ดินให้พวกเขาจำนวนหนึ่ง กัปตันตั้งถิ่นฐานและทำงานกับกงสุลอังกฤษชื่อริชาร์ด ชาร์ลตัน เขายังคงตั้งหน้าทำงานเก็บเงินเพื่อสร้างบ้านหลังใหญ่ ต่อมาเขาเดินทางไปประเทศจีนเพื่อซื้ออุปกรณ์ตกแต่งบ้านที่กำลังจะเสร็จสมบูรณ์ แต่เรือกลับสูญหายระหว่างการเดินทาง ทำให้แมรี่ มารดาของพระองค์เป็นหม้าย
ต่อมาเมื่อพระองค์โตเป็นหนุ่ม พระองค์จึงได้ไปทำงานเป็นช่างที่โรงเรียนหลวง ซึ่งเป็นโรงเรียนสำหรับพระบรมวงศานุวงศ์และขุนนาง บ่อยครั้งที่พระองค์ไปแอบดูเจ้าชายและเจ้าหญิงที่ทรงศึกษาอยู่ในโรงเรียน ทำให้พระองค์เริ่มสนิทและกลายเป็นเพื่อนกับเหล่าเจ้าชายและเจ้าหญิง
อภิเษกสมรส
พระองค์ได้พบรักกับเจ้าหญิงลิเดีย คามาเอฮา ปากี และได้ทรงอภิเษกสมรสกันในวันที่ 16 กันยายน ค.ศ. 1862 แต่ความเป็นจริงแล้วเจ้าหญิงลิเดียจะต้องอภิเษกสมรกับเจ้าชายอัลเบิร์ต พระโอรสในพระเจ้าคาเมฮาเมฮาที่ 4 แต่เจ้าชายอัลเบิร์ตสิ้นพระชนม์ทั้งสองพระองค์จึงได้อภิเษกสมรสกัน แต่การอภิเษกสมรสของทั้งสองพระองค์นั้นไม่ค่อยมีความสุขนัก เนื่องจากเจ้าหญิงไม่ทรงมีรัชทายาท และแมรี่ มารดาในพระสวามีก็ไม่พอใจในตัวเจ้าหญิง แต่สุดท้ายแมรี่ก็ยอมรับในตัวเจ้าหญิง
เมื่อทั้งสองพระองค์อภิเษกสมรสกัน ความสัมพันธ์ระหว่างพระองค์กับพระเจ้าคาเมฮาเมฮาที่ 5ก็ก้าวหน้าขึ้นมาก พระองค์ได้เป็นขุนนางในราชสำนักฮาวาย และได้รับการแห่งตั้งจากพระเจ้าคาเมฮาเมฮาที่ 5 ให้ดำรงตำแหน่งต่างๆ มากมาย และได้ดำรงตำแหน่งสูงสุดคือผู้บัญชาการทหาร
เจ้าชายพระราชสวามี
แมรี่ โดมินิส เสียชีวิตเมื่อวันที่ 25 เมษายน 1889 บ้านวอชิงตันจึงตกเป็นของพระองค์ ต่อมาเจ้าฟ้าหญิงลีลีโอกาลานี ได้ขึ้นครองราชย์เป็นสมเด็จพระราชินีนาถลีลีโอกาลานีแห่งฮาวาย ต่อจากพระเจ้าคาลาคาอัวแห่งฮาวายพระเชษฐา ซึ่งสวรรคตเมื่อวันที่ 20 มกราคม ค.ศ. 1891 ทำให้จอห์น โอเวน โดมินิส ได้รับการสถาปนาเป็น "เจ้าชายจอห์น โอเวน โดมินิส แห่งฮาวาย พระราชสวามี"
พระราชโอรส
เจ้าชายจอห์น มีพระราชโอรสองค์หนึ่งชื่อ จอห์น อาอิโมกู โดมินิส ซึงทรงมีกับ แมรี่ เพอร์ดี้ ลามิกิ อาอิโมกู คนรับใช้ในสมเด็จพระราชินีนาถลีลีโอกาลานี สมเด็จพระราชินีนาถทรงยอมรับความไม่ซื่อสัตย์ของพระองค์ และยอมรับ จอห์น อาอิโมกู โดมินิส เป็นพระราชโอรสบุญธรรมต่อมาจอห์น แต่งงานกับซีบิล แมคอินเนอร์นี่ และมีลูกหลานสืบตระกูลต่อมา พวกเขาอาศัยอยู่ที่พระราชวังวอชิงตันร่วมกับพระราชินี จนกระทั่งสมเด็จพระราชินีนาถเสด็จสวรรคตในวันที่ 11 พฤศจิกายน ค.ศ. 1917
อาเลียกซันดร์ ฆเลียป
อาเลียกซันดร์ เปาลาวิช ฆเลียป (Алякса́ндр Па́ўлавіч Глеб, ; Александр Павлович Глеб; เกิด 1 พฤษภาคม ค.ศ. 1981) หรือโดยทั่วไปเรียกเป็นภาษาอังกฤษว่า อเล็กซานเดอร์ เฮล็บ เป็นอดีตนักฟุตบอลอาขีพชาวเบลารุส ในช่วงปี ค.ศ. 1998–2019 ในตำแหน่งกองกลางตัวรุกหรือปีก เขาเป็นที่รู้จักในเรื่องความว่องไวและความสามารถในการเลี้ยงบอล
ฆเลียปลงเล่นให้กับ 13 สโมสรตลอดอาชีพการค้าแข้งใน 6 ประเทศโดยเขาลงเล่นให้กับเฟาเอ็ฟเบ ชตุทการ์ท ในเยอรมนี มากที่สุดด้วยจำนวนนัด 211 นัดในช่วงปี ค.ศ. 2000–2005 และ 2009–2010 เขายังเคยคว้าแชมป์ยูฟ่าแชมเปียนส์ลีกกับบาร์เซโลนา ในฤดูกาล 2008–09 อีกทั้งเขายังเคยลงเล่นให้กับทีมชาติเบลารุสชุดใหญ่ มาตั้งแต่ปี ค.ศ. 2001 โดยเขาได้ลงเล่น 80 นัดและทำได้ 6 ประตู โดยฆเลียปได้ประกาศเลิกเล่นฟุตบอลอาชีพอย่างเป็นทางการในเดือนมีนาคม ค.ศ. 2020 ในวัย 38 ปี
อ้างอิง
1981
ว่าด้วยสงคราม
ว่าด้วยสงคราม (Vom Kriege) เป็นตำราพิชัยสงคราม เริ่มแต่งโดยพลตรีคาร์ล ฟ็อน เคลาเซอวิทซ์ เมื่อปีค.ศ. 1827 โดยเรียบเรียงจากสงครามนโปเลียน แต่เขาเสียชีวิตก่อนจะเขียนเสร็จ ตีพิมพ์ครั้งแรกเป็นภาษาเยอรมันในปี ค.ศ. 1832
ตำราพิชัยสมัยเก่าโดยเฉพาะของจีน ให้ความสำคัญต่อกษัตริย์และแม่ทัพ ซึ่งมีอำนาจเบ็ดเสร็จเด็ดขาด และไม่รวมสถานการณ์ของประชาชนอยู่ในสมการสงคราม อย่างไรก็ตาม เคลาเซอวิทซ์มองว่าสงครามเป็นเครื่องมือเพื่อสนองความต้องการบางอย่างของรัฐ และรากฐานของรัฐก็คือประชาชน ไม่ใช่ผู้ปกครองหรือกองทัพ ดังนั้น อารมณ์ของประชาชนที่มีต่อผู้ปกครองหรือกองทัพ ย่อมมีผลขับเคลื่อนสงครามในทางใดทางหนึ่ง ดังนั้นผู้ปกครองควรมีทักษะในการชักนำความรู้สึกนึกคิดของประชาชน ให้เป็นไปในทางที่ตนเองต้องการ
นอกจากนี้ ในพิชัยสงครามฉบับนี้ เคลาเซอวิทซ์ประดิษฐ์คำว่า "หมอกสงคราม" ซึ่งเขาอธิบายว่าในสนามรบจริง เราไม่อาจเห็นหรือรับรู้ทุกอย่างชัดแจ้ง ที่ทั้งของข้าศึกหรือพวกพ้องในความคลุมเครือ สภาพของข้าศึกหรือพวกพ้องอยู่ในความคลุมเครือ เปรียบดั่งอยู่ท่ามกลางไอหมอก
พิชัยสงครามชุดนี้ประกอบด้วยแปดเล่ม ได้แก่
ประเทศแองโกลา
แองโกลา (Angola,, อังกอลา) หรือชื่ออย่างเป็นทางการว่า สาธารณรัฐแองโกลา (República de Angola) คือประเทศในแอฟริกาตะวันตกเฉียงใต้ มีพรมแดนจดกับประเทศนามิเบีย สาธารณรัฐประชาธิปไตยคองโกและประเทศแซมเบีย และมีชายฝั่งทางตะวันตกบนมหาสมุทรแอตแลนติก ส่วนจังหวัดกาบิงดาแยกจากส่วนที่เหลือของประเทศและมีพรมแดนจดสาธารณรัฐคองโก (คองโก-บราซาวีล) แองโกลาเป็นอดีตอาณานิคมของประเทศโปรตุเกส มีทรัพยากรธรรมชาติอยู่พอสมควร ที่สำคัญคือน้ำมันและเพชร แองโกลาเป็นประเทศที่ปกครองภายใต้ระบอบประชาธิปไตย
ประวัติศาสตร์
ชาวบันตูเป็นชนกลุ่มแรกที่เข้ามาอยู่ในบริเวณที่เป็นประเทศแองโกลาปัจจุบัน เมื่อก่อนพ.ศ. 2053 โปรตุเกสเข้ามาถึงแองโกลาเมื่อ พ.ศ. 2126 และผูกมิตรกับราชอาณาจักรบาคองโก เพื่อดำเนินการค้าทาส แองโกลาจึงกลายเป็นอาณานิคมของโปรตุเกส การต่อต้านโปรตุเกสด้วยสงครามกองโจรเริ่มขึ้นตั้งแต่ พ.ศ. 2504 - พ.ศ. 2517 โปรตุเกสจึงให้เอกราชแก่แองโกลา หลังได้รับเอกราช แองโกลาเกิดความขัดแย้งภายในประเทศระหว่างกลุ่มนิยมคอมมิวนิสต์กับประชาธิปไตยที่ต่างมีมหาอำนาจหนุนหลัง ในที่สุดกองทหารคิวบาเข้ามาช่วยทำให้ฝ่ายนิยมคอมมิวนิสต์คือขบวนการประชาชนชนะ ส่วนแกนนำกลุ่มสหภาพแห่งชาติที่สหรัฐหนุนหลังออกไปสหรัฐเมื่อ พ.ศ. 2529
การแบ่งเขตการปกครอง
แองโกลาแบ่งเขตการปกครองออกเป็น 18 จังหวัด และ 163 เขตเทศบาล
คณะมิสซังต่างประเทศแห่งกรุงปารีส
คณะมิสซังต่างประเทศแห่งกรุงปารีส (Missions Étrangères de Paris; M.E.P) เป็นคณะชีวิตแพร่ธรรมของคริสตจักรโรมันคาทอลิก (ไม่ใช่คณะนักบวชคาทอลิก) สมาชิกประกอบด้วยบาทหลวงประจำมุขมณฑลและฆราวาสที่อุทิศตนทำงานเป็นมิชชันนารีในต่างประเทศ
คณะมิสซังต่างประเทศแห่งกรุงปารีสก่อตั้งราว ค.ศ. 1658-63 ในปี ค.ศ. 1659 สมณะกระทรวงเผยแพร่ความเชื่อได้มีคำสั่งตั้งคณะอย่างเป็นทางการ และให้อภิสิทธิ์ว่าถ้าคณะนี้ไปเผยแผ่ศาสนาในดินแดนอาณานิคมของประเทศสเปนและโปรตุเกสก็ไม่ต้องขึ้นกับประเทศเจ้าอาณานิคม (แต่ขึ้นกับสันตะสำนักอย่างเดียว) นับตั้งแต่ก่อตั้งมาภายในเวลา 350 ปี คณะก็ได้ส่งบาทหลวงมิชชันนารีไปเผยแผ่ศาสนาคริสต์ในทวีปเอเชียและอเมริการวมแล้วไม่ต่ำกว่า 4,200 คน โดยมีพันธกิจหลักคือการปรับเปลี่ยนจารีตประเพณีของชนท้องถิ่น บวชคนพื้นเมืองเป็นนักบวช และปฏิบัติตามนโยบายของสันตะสำนักอย่างเคร่งครัด
ในปัจจุบันยังคงมีมิชชันนารีคณะมิสซังต่างประเทศแห่งกรุงปารีสปฏิบัติศาสนกิจอยู่ในทวีปเอเชีย
ประวัติ
บาทหลวงอาแล็กซ็องดร์ เดอ รอด มิชชันนารีคณะเยสุอิตซึ่งทำการประกาศข่าวดีในภูมิภาคตะวันออกไกลในช่วงคริสต์ศตวรรษที่ 17 เห็นว่าควรบวชคนพื้นเมืองเป็นบาทหลวง คริสตจักรท้องถิ่นจะได้เติบโตก้าวหน้ายิ่งขึ้น จึงเดินทางไปกรุงโรม เพื่อขอให้สมเด็จพระสันตะปาปาอินโนเซนต์ที่ 10 ทรงแต่งตั้งมุขนายกผู้แทนพระสันตะปาปาไปปกครองสำนักมิสซังในภูมิภาคนั้น แต่พระสันตะปาปาไม่ทรงตอบรับ ท่านจึงเดินทางไปปารีสเพื่อหาอาสาสมัครไปทำงานแพร่ธรรมต่อ บาทหลวงฟร็องซัว ปาลูว์ และบาทหลวงปีแยร์ ล็องแบร์ เดอ ลา ม็อต อาสาทำงานนั้น ทั้งสองเดินทางไปกรุงโรมและได้รับการอภิเษกเป็นมุขนายกในปี ค.ศ. 1658 โดยมุขนายกปาลูว์ได้รับมอบหมายให้ไปปกครองมิสซังตังเกี๋ย ส่วนมุขนายกล็องแบร์ เดอ ลา ม็อต ให้ไปปกครองมิสซังโคชินไชนา จึงถือว่าเหตุการณืนี้เป็นจุดเริ่มต้นของคณะมิสซังต่างประเทศแห่งกรุงปารีส ต่อมาอีญาซ กอตอล็องดี ได้เข้าร่วมพันธกิจด้วย และได้รับอภิเษกเป็นมุขนายกเช่นกัน ทั้งสามได้รับสิทธิว่าภายในกำหนดระยะเวลา 7 ปีนั้นสามารถบวชกุลบุตรพื้นเมืองที่รู้ภาษาละตินเป็นบาทหลวงได้ ทั้งสามยังได้ตั้งเซมินารีขึ้นที่กรุงปารีสเพื่ออบรมกุลบุตรชาวฝรั่งเศสไปร่วมพันธกิจนี้
มุขนายกทั้งสามพร้อมกับมิชชันนารีในคณะของตนทยอยออกเดินทางจากฝรั่งเศส คณะของมุขนายกเดอ ลา ม็อต ออกเดินทางในปี ค.ศ. 1660 มาถึงกรุงศรีอยุธยาเมื่อวันที่ 22 สิงหาคม ค.ศ. 1662 ส่วนคณะของมุขนายกปาลูว์มาถึงเมื่อวันที่ 27 มกราคม ค.ศ. 1664 ตรงกับรัชสมัยสมเด็จพระนารายณ์มหาราช ส่วนมุขนายกกอตอล็องดีถึงแก่กรรมที่ประเทศอินเดียเสียก่อน ขณะนั้นเกิดการเบียดเบียนคริสต์ศาสนิกชนอย่างหนักในตังเกี๋ยและจีน ประกอบกับพระเจ้ากรุงสยามได้ต้อนรับคณะมิชชันนารีเป็นอย่างดี มุขนายกทั้งสองที่เหลือจึงตัดสินใจปักหลักประกาศศาสนาในดินแดนสยาม จนกระทั่งวันที่ 4 กรกฎาคม ค.ศ. 1669 สมเด็จพระสันตะปาปาเคลเมนต์ที่ 9 จึงโปรดให้ตั้งมิสซังสยามเป็นเขตผู้แทนพระสันตะปาปา บาทหลวงหลุยส์ ลาโน มิชชันนารีในคณะของมุขนายกปาลูว์ได้รับอภิเษกเป็นผู้แทนพระสันตะปาปาประมุขมิสซังองค์แรก
มิชชันนารีคณะมิสซังต่างประเทศแห่งกรุงปารีสยังคงปฏิบัติพันธกิจอยู่จวบจนปัจจุบัน ตามสถิติปี ค.ศ. 2014 คณะมีสมาชิกเป็นบาทหลวง 208 องค์
คูมาโกเง็ง
คูมาโกเง็ง (久万高原町 (Kumakōgen-chō)) เป็นเมืองในอำเภอคามิอูเกนะ จังหวัดเอฮิเมะ ประเทศญี่ปุ่น
เมืองนี้ก่อตั้งขึ้นเมื่อวันที่ 1 สิงหาคม 2004 จากการควบรวมเมืองคูมะ และหมู่บ้านมิกาวะ โอโมโงะ และยานาดานิ โดยทั้งหมดอยู่ในอำเภอคามิอูเกนะ
ภูมิศาสตร์
เขาอิชิซูจิ ภูเขาที่สูงที่สุดในชิโกกุที่ความสูง 1982 เมตร ตั้งอยู่บนเขตแดนระหว่างเมืองคูมาโกเง็งกับนครไซโจ บริเวณทางทิศตะวันออกเฉียงเหนือของเมืองคูมาโกเง็ง เนื่องจากเมืองนี้มีลักษณะเป็นภูเขาสูง เขตชุมชนจึงตั้งอยู่ริมฝั่งแม่น้ำโอโมโงะ (แม่น้ำนิโยโดะ) เมืองนี้มีสภาพอากาศเย็นและชื้นในฤดูร้อน และฤดูหนาวที่หนาวเย็นและมีหิมะปกคลุม
เบอร์นาร์ด ฮอปกินส์
เบอร์นาร์ด ฮอปกินส์ (Bernard Hopkins) อดีตนักมวยสากลอาชีพชาวอเมริกัน ผู้เป็นอดีตแชมป์โลกในรุ่นมิดเดิลเวท และไลท์เฮฟวีเวท เป็นเจ้าของสถิติแชมป์โลกที่มีอายุมากที่สุดในโลก โดยได้แชมป์โลกครั้งสุดท้ายเมื่ออายุมากถึง 47 ปี และได้รับการจัดอันดับให้เป็นนักมวยยอดเยี่ยมอันดับ 3 ใน 10 อันดับนักมวยยอดเยี่ยมของรุ่นมิดเดิลเวทในรอบ 50 ปี ของนิตยสารเดอะริง และยกย่องให้เป็นแชมป์หนึ่งเดียว หรือแชมป์เกียรติยศด้วย เป็นแชมป์โลกของสถาบันหลักครบทุกสถาบัน รวมถึงสถาบันย่อยหลายสถาบัน
ประวัติ
ฮอปกินส์ มีชื่อจริงว่า เบอร์นาร์ด ฮัมฟรีย์ ฮอปกินส์ จูเนียร์ (Bernard Humphrey Hopkins Jr.) เกิดเมื่อวันที่ 15 มกราคม พ.ศ. 2508 ที่เมืองฟิลาเดลเฟีย รัฐเพนซิลวาเนีย ฮอปกินส์สร้างชื่อขึ้นมาจากการเป็นแชมป์โลกของสหพันธ์มวยนานาชาติ (IBF) รุ่นมิดเดิลเวท ในยุคทศวรรษที่ 90 เป็นแชมป์โลกในหลายต่อหลายครั้ง จนกระทั่งถึงปี พ.ศ. 2548 ทำสถิติป้องกันแชมป์ไว้ได้มากถึง 20 ครั้ง เคยปะทะกับนักมวยที่ชื่อเสียงหลายคน เช่น รอย โจนส์ จูเนียร์, ออสการ์ เดอ ลา โฮยา, เฟลิกซ์ ตรินิดัด จูเนียร์, คีท โฮล์มส์ เป็นต้น ได้รับการยกย่องให้เป็นแชมป์โลกเดอะริง ก่อนจะก้าวข้ามรุ่นขึ้นไปชกในรุ่นไลท์เฮฟวีเวท และเป็นแชมป์โลกในพิกัดนี้ถึง 3 สมัย เคยได้ชกกับนักมวยที่ชื่อเสียงในพิกัดนี้ เช่น โจ คัลซากี, เจอร์เมน เทย์เลอร์ และอันโตนิโอ เทรเวอร์ รวมถึงเซียร์เกย์ โควาเลฟ
ฮอปกินส์ มีฉายาว่า "The Executioner" ที่หมายถึง เพชฌฆาตในยุคกลาง ที่ใช้ผ้าคลุมหน้าสีดำและประหารชีวิตนักโทษด้วยการบั่นศีรษะด้วยขวานขนาดใหญ่ เมื่อขึ้นเวทีจะทำแขนทั้งสองข้างประสานกันเป็นรูปตัวอักษรเอ็กซ์ ทำให้ได้รับฉายาในภาษาไทยที่สอดคล้องกันคือ "จอมบั่นหัว" และยังมีอีกฉายาหนึ่งที่เจ้าตัวเป็นผู้ตั้งเอง เมื่อหวนกลับคืนสู่สังเวียนอีกครั้งด้วยวัยที่มากแล้ว คือ "The Alien" พร้อมกับสวมหน้ากากยางรูปมนุษย์ต่างดาวขึ้นเวที
ฮอปกินส์ ขึ้นสังเวียนชกครั้งสุดเมื่อวันที่ 17 ธันวาคม พ.ศ. 2559 ที่สนามเดอะฟอรัม ในลอสแอนเจลิส ด้วยวัย 51 ปี พบกับ โจ สมิธ จูเนียร์ นักมวยรุ่นหลังชาวอเมริกัน วัย 27 ปี ผลการชกฮอปกินส์เป็นฝ่ายแพ้ทีเคโอไปในต้นยกที่ 8 ด้วยการถูกหมัดของสมิธถึงกับร่วงหล่นจากเวที และไม่สามารถกลับขึ้นสู่เวทีได้ภายในเวลา 20 วินาที จึงเป็นฝ่ายพ่ายแพ้ไป โดยก่อนหน้านั้นการชกครั้งล่าสุดของฮอปกินส์เกิดขึ้นเมื่อปี พ.ศ. 2557 ที่เป็นฝ่ายแพ้ต่อเซียร์เกย์ โควาเลฟ นักมวยชาวรัสเซีย หลังจากการชกฮอปกินส์เปิดเผยว่า นี่เป็นครั้งสุดท้ายแล้วของตนจริง ๆ หลังจากชกมาอย่างยาวนานถึง 28 ปี
นอกเหนือจากการชกมวย ฮอปกินส์ยังเป็นเพื่อนสนิทและเป็นหุ้นส่วนบริษัทโกลเดนบอยโปรโมชันส์ ของออสการ์ เดอ ลา โฮยา อดีตแชมป์โลก 6 รุ่นคนแรกของโลก ที่ครั้งหนึ่งทั้งคู่เคยเป็นคู่ชกกันมาก่อน และเป็นฝ่ายฮอปกินส์ที่เป็นฝ่ายเอาชนะทีเคโอ​เดอ ลา โฮยา ได้อย่างหมดสภาพในยกที่ 9 ด้วยหมัดตัดลำตัวไปที่บริเวณชายโครง
แมคโครฟาจ
แมคโครฟาจ (macrophage) เป็นเซลล์เม็ดเลือดขาวชนิดหนึ่งและเป็นส่วนหนึ่งของระบบภูมิคุ้มกัน มีหน้าที่กลืนกินและย่อยสลายสิ่งใดๆ ที่ไม่มีโปรตีนผิวที่บ่งบอกว่าเป็นเซลล์ร่างกายปกติ เช่น เซลล์มะเร็ง จุลชีพ ชิ้นส่วนของเซลล์ สิ่งแปลกปลอม และอื่นๆ กระบวนการนี้เรียกว่าฟาโกซัยโตซิส มีประโยชน์ในการป้องกันร่างกายจากการติดเชื้อและการบาดเจ็บ
แมคโครฟาจเป็นเซลล์กลืนกินชนิดหนึ่งซึ่งมีขนาดใหญ่ พบได้ในเนื้อเยื่อแทบทุกชนิด เซลล์นี้จะเคลื่อนที่ไปยังบริเวณต่างๆ ของเนื้อเยื่อด้วยการเคลื่อนที่แบบอะมีบาเพื่อหาสิ่งที่อาจจะเป็นสารก่อโรค มีรูปร่างและชื่อแตกต่างออกไปหลายแบบในแต่ละส่วนของร่างกาย เช่น ฮิสติโอซัยต์ เซลล์คุฟเฟอร์ แมคโครฟาจถุงลม ไมโครเกลีย และอื่นๆ โดยทั้งหมดต่างก็ถูกนับเป็นส่วนหนึ่งของระบบเซลล์กลืนกินแบบนิวเคลียสทรงเดี่ยว นอกจากจะทำหน้าที่ในกระบวนการฟาโกซัยโตซิสแล้วยังมีบทบาทสำคัญในระบบภูมิคุ้มกันแบบดั้งเดิมที่ทำหน้าที่แบบไม่จำเพาะ และมีส่วนกระตุ้นระบบภูมิคุ้มกันแบบปรับตัวที่ทำหน้าที่แบบจำเพาะด้วยการส่งสัญญาณเรียกเซลล์อื่นในระบบ เช่น ลิมโฟซัยต์ เข้ามารับช่วงต่อ ตัวอย่างเช่น แมคโครฟาจทำหน้าที่เป็นเซลล์นำเสนอแอนติเจน ช่วยนำเสนอแอนติเจนให้กับเซลล์ที ในมนุษย์จะพบว่าหากแมคโครฟาจทำหน้าที่ผิดปกติอาจทำให้เกิดโรคได้หลายอย่าง เช่น โรคแกรนูโลมาตัสแบบเรื้อรัง ซึ่งมีผลให้ผู้ป่วยติดเชื้อโรคอื่นๆ ได้บ่อย เป็นต้น
ประเทศทาจิกิสถานในโอลิมปิกฤดูร้อน 2016
ประเทศทาจิกิสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติทาจิกิสถานได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน รวมทั้งหมด 1 เหรียญ
กรีฑา
ผลการแข่งขัน
ลลนา สุลาวัลย์
มะลิ บำเรอจิต (เกิด 2 ธันวาคม พ.ศ. 2503) ชื่อเล่น จิ๋ม เป็นที่รู้จักในชื่อ ลลนา สุลาวัลย์ เป็นนักแสดงหญิงที่ได้รับฉายาว่า "นางเอกหลายสิบล้าน" "นางเอกเขี้ยวเสน่ห์" มีผลงานการแสดงได้รับความนิยมสูงสุด ช่วง พ.ศ. 2519 - 2521
ประวัติ
ลลนาเกิด 2 ธันวาคม พ.ศ. 2503 ที่อำเภอบ้านโป่ง จังหวัดราชบุรี จบการศึกษาระดับมัธยมศึกษาตอนต้นจากโรงเรียนปานะพันธ์วิทยา
แสดงภาพยนตร์เรื่องแรกเรื่อง วัยอลวน เมื่อปี 2519 คู่กับไพโรจน์ สังวริบุตร กำกับโดย เปี๊ยก โปสเตอร์ ทำรายได้ทำลายสถิติภาพยนตร์เรื่อง มนต์รักลูกทุ่ง ซึ่งครองสถิติรายได้ 6-7 ล้านบาท มาตั้งแต่ปี 2513 และมีเพลงประกอบที่มีชื่อเสียง คือเพลง น่ารัก และ สุขาอยู่หนใด วัยอลวนมีภาคต่ออีก 2 ภาค คือ รักอุตลุด (2520) และ ชื่นชุลมุน(2521)
ลลนามีผลงานแสดงประมาณ 50 เรื่อง คู่กับสรพงศ์ ชาตรีมากที่สุด ประมาณ 20 เรื่อง ผลงานแสดงที่ดีที่สุด คือบท ดวงจันทร์ จากเรื่อง เลือดสุพรรณ ฉบับสร้างใหม่โดยเชิด ทรงศรี แสดงนำคู่กับ ไพโรจน์ สังวริบุตร และบท อีแพน จากเรื่อง ดวงตาสวรรค์ กำกับโดย พิศาล อัครเศรณี คู่กับ 3 พระเอก สรพงศ์ ชาตรี-พิศาล อัครเศรณี-มนตรี เจนอักษร ร่วมสมทบด้วยเนาวรัตน์ ยุกตะนันทน์ ,พิราวรรณ ประสพศาสตร์
ลลนา สุลาวัลย์ กลับมาแสดงภาพยนตร์เรื่อง วัยอลวน 4 : ตั้ม-โอ๋ รีเทิร์น เมื่อ พ.ศ. 2548 พบคู่ขวัญคนเดิมเมื่อ 30 ปีก่อน คือ ไพโรจน์ สังวริบุตร หนังไม่ประสบความสำเร็จด้านรายได้ แต่ลลนา สุลาวัลย์ ได้รับรางวัลมากมาย ได้แก่ รางวัลนักแสดงสมทบหญิงยอดเยี่ยม ชมรมวิจารณ์บันเทิง ครั้งที่ 14 ปี 2548, รางวัลนักแสดงหญิงยอดเยี่ยม Hamburger Awards ครั้งที่ 4 ปี 2548, รางวัลเกียรติคุณทางการแสดง ครั้ง ที่ 3 ปี 2548 นักแสดงหญิงยอดเยี่ยมในบทนำ โดยกลุ่มผู้มีประสบการณ์ทางการแสดง, รางวัลนักแสดงสมทบหญิงยอดเยี่ยม Movie Max Awards 2006 ปัจจุบันกลับบ้านเกิดที่อำเภอบ้านโป่ง จังหวัดราชบุรี และมีกิจการร้านอาหารเป็นของตนเองชื่อร้าน ลลนา คิชเช่น
รายชื่อเมืองที่มีตึกระฟ้ามากที่สุดในโลก
นี่คือ รายชื่อเมืองที่มีตึกระฟ้ามากที่สุดในโลก
รายชื่อเมืองทั้งหมดโดยนับจากจำนวนตึกระฟ้าที่สร้างเสร็จสมบูรณ์แล้ว
รายชื่อเมืองเหล่านี้นับจากจำนวนตึกที่สร้างเสร็จสมบูรณ์ โดยองค์กรนานาชาติส่วนใหญ่ เช่น สภาตึกสูงและที่อยู่อาศัยในเมือง (CTBUH) ซึ่งกำหนดให้ตึกระฟ้ามีความสูงเท่ากับหรือเกินกว่า 150 เมตร ขึ้นไป
กาแอล กลีชี
แหล่งข้อมูลอื่น
1985
มันเฟรด ซาพัทคา
มันเฟรด ซาพัทคา (Manfred Zapatka; 2 ตุลาคม ค.ศ. 1942) เป็นนักแสดงชายชาวเยอรมัน
กองทัพพม่า
กองทัพพม่า หรือในชื่อภาษาพม่า ตะมะดอ เป็นองค์กรทางการทหารของประเทศพม่า มีหน้าที่ป้องกันประเทศและรักษาความปลอดภัยแห่งชาติ กองทัพพม่าดำเนินการโดยกระทรวงกลาโหมโดยมีสาขากองทัพคือ กองทัพบก กองทัพเรือและกองทัพอากาศ และมีกองกำลังเสริมของกองทัพคือ ตำรวจ อาสาสมัครพลเรือน และกองกำลังชายแดนซึ่งรู้จักกันในชื่อว่า "นาซาคา" (Na Sa Kha)
งบประมาณ
กองทัพพม่าได้รับงบประมาณร้อยละ 13 ถึง 14 ของงบประมาณแผ่นดิน และตามกฎหมายเงินทุนพิเศษปี 2011 อนุญาตให้กองทัพสามารถจัดหางบพิเศษได้โดยไม่ต้องผ่านการตรวจสอบของรัฐสภา
นอกจากนี้ กองทัพยังมีรายได้มหาศาลจากบริษัทขนาดใหญ่สองบริษัท คือ เมียนมาอีโคโนมิกโฮลดิงส์ จำกัด และบรรษัทเศรษฐกิจเมียนมาร์
เพรียง
เพรียง อาจหมายถึง
วัดสว่างชาติประชาบำรุง
วัดสว่างชาติประชาบำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพงแสน อำเภอกำแพงแสน จังหวัดนครปฐม
วัดสว่างชาติประชาบำรุงตั้งวัดเมื่อ พ.ศ. 2497 เดิมวัดนี้ชื่อ วัดบ้านยาง ซึ่งตั้งติดกับตลาดบ้านยางซึ่งเป็นชุมชนในสมัยโบราณ ปัจจุบันทั้งวัดและตลาดได้เปลี่ยนชื่อไปตามกาลเวลา ได้รับการบริจาคที่ดินจากนางสาริ้ว วิมูลชาติ จำนวน 97 ไร่ 3 งาน 13 ตารางวา และได้แบ่งที่ดินส่วนหนึ่งสร้างโรงเรียน จำนวน 9 ไร่ 3 งาน
วัดได้รับพระราชทานวิสุงคามสีมาเมื่อ พ.ศ. 2499 ต่อมาเมื่อ พ.ศ. 2562 มีการสร้างอุโบสถหลังใหม่แทนอุโบสถหลังเก่า โดยชาวบ้านและพระภิกษุสงฆ์กว่าครึ่งร้อย ร่วมกันผูกเหล็กอุโบสถ
วัดสว่างชาติประชาบำรุงมีปูชนียวัตถุที่สำคัญ คือ หลวงพ่อทราวดี (พระเมืองเก่ากำแพงแสน) อายุกว่า 1,600 ปี ขุดค้นพบที่เมืองเก่ากำแพงแสน
ยีซุนชิน ขุนพลคลื่นคำราม
ยีซุนชิน ขุนพลคลื่นคำราม (The Admiral: Roaring Currents, Roaring Currents) ภาพยนตร์สัญชาติเกาหลีใต้ ออกฉายในปี ค.ศ. 2014
ความสำเร็จ
The Admiral: Roaring Currents หรือ Roaring Currents เป็นภาพยนตร์สงครามอิงประวัติศาสตร์จากเหตุการณ์จริงในประวัติศาสตร์ ที่เกิดขึ้นเมื่อปี ค.ศ. 1597 ในเหตุการณ์ยุทธนาวีที่ช่องแคบมลองยอง ที่ ยีซุนชิน แม่ทัพเรือฝ่ายเกาหลีใช้กองเรือหุ้มเกราะที่มีเพียง 13 ลำ เอาชนะกองเรือของญี่ปุ่นไปได้อย่างเด็ดขาด จนเป็นที่เลื่องลือ ซึ่งเป็นเหตุการณ์ส่วนหนึ่งของการบุกครองเกาหลีของญี่ปุ่น
เมื่อเข้าฉายเพียง 12 วันก็สร้างปรากฏการณ์ เป็นภาพยนตร์เกาหลีใต้ที่ทำยอดขายตั๋วเข้าชมได้มากถึง 10 ล้านใบ เฉพาะการเข้าฉายวันแรกก็สามารถทำยอดขายตั๋วได้ถึง 683,000 ใบ ด้วยรายได้ 4,710 ล้านวอน และทำให้กลายเป็นภาพยนตร์เกาหลีใต้ที่ทำรายได้ในวันแรกสูงสุดตลอดกาล ลบสถิติเก่าที่เพิ่งเกิดขึ้นเมื่อไม่กี่สัปดาห์ก่อนของภาพยนตร์แอ็กชั่นเรื่อง  Kundo: Age of the Rampant ที่ทำรายได้ไป 4,090 ล้านวอน จากตั๋ว 551,000 ใบลงได้อย่างสิ้นเชิง
และหลังจากเข้าฉายมาได้ 18 วัน ก็ทำรายได้เป็นภาพยนตร์เกาหลีใต้เรื่องแรกที่ทำรายได้เกิน 100 ล้านดอลลาร์สหรัฐ ด้วย 13.62 ล้านใบแล้ว และถือว่าเป็นการทำลายสถิติภาพยนตร์ที่มีผู้ชมมากที่สุดในเกาหลีใต้ของ Avatar ภาพยนตร์ไซไฟแฟนตาซีสัญชาติอเมริกัน ที่ทำยอดเอาไว้ 13.61 ล้านใบ จากการฉายถึง 4 เดือนเต็ม
เค็น ซุงิโมริ
เค็น ซุงิโมริ ( เกิด 27 มกราคม ค.ศ. 1966) เป็นนักออกแบบวิดีโอเกม นักวาดภาพ ศิลปินมังงะ และผู้กำกับชาวญี่ปุ่น เขามีชื่อเสียงโดดเด่นจากการเป็นผู้ออกแบบและกำกับศิลป์ให้กับแฟรนไชส์โปเกมอน ซุงิโมริยังได้รับเครดิตเป็นผู้กำกับศิลป์ให้กับแฟรนไชส์อื่น ๆ เช่น พัลส์แมน ด้วย ซุงิโมริออกแบบและวาดโปเกมอนดั้งเดิม 151 ตัวด้วยตนเอง เขาทำงานให้กับภาพยนตร์โปเกมอนหลายเรื่อง การ์ดเกม และเกมอื่น ๆ เช่น เกมชุดซูเปอร์สแมชบราเธอร์ส
การทำงาน
ในเกมโปเกมอนภาคแบล็กและไวต์ ซุงิโมริดูแลพนักงาน 17 คนในการออกแบบตัวละครใหม่ให้กับเกม แม้ว่าเขามักจะวาดภาพฉบับสมบูรณ์ด้วยตนเอง เขาได้รับแรงบันดาลใจจากการดูสัตว์ชนิดต่าง ๆ ในตู้ปลาและสวนสัตว์ ซุงิโมริยังเขียนและวาดภาพมังงะภาคแรก รวมถึงมังงะที่จำหน่ายพร้อมกับการสั่งเกมก่อนกำหนดของเกมโปเกมอนมิสเตอรีดันเจียน: เอกซ์พลอเรอส์ออฟไทม์และเอกซ์พลอเรอส์ออฟดาร์กเนส เมื่อเขาเริ่มทำตัวละครใหม่ การทำงานของเขาจะเป็นการร่างภาพ จากนั้นร่างคร่าว ๆ บนกระดาษฟิล์มขณะขัดเงาและทำให้ภาพวาดดูมีฝีมือมากขึ้น หลังจากนั้น เขาวาดตัวละครอีกหลายครั้ง ปรับเปลี่ยนสัดส่วนจนกระทั่งเขารู้สึกพอใจ
อ้างอิง
1966
ลาวัก
ลาวัก, (อีโลกาโน: Siudad ti Laoag) เป็นนครระดับที่ 3 และเป็นเมืองหลักของจังหวัดอีโลโคสนอร์เต ประเทศฟิลิปปินส์ เป็นที่ตั้งของท่าอากาศยานนานาชาติลาวัก ตัวนครถูกล้อมรอบด้วยเทศบาล 5 แห่ง ติดกับตีนเขาคอร์ดิลเลราเซ็นทรัลทางทิศตะวันออก และทะเลจีนใต้ทางทิศตะวันตก
ลาวักมีสภาพภูมิอากาศแบบมรสุมเขตร้อน โดยจะเป็นฤดูแล้ง ตั้งแต่เดือนพฤศจิกายนถึงเมษายน และฤดูฝน ตั้งแต่เดือนพฤษภาคมถึงตุลาคม ซึ่งจะมีพายุไต้ฝุ่นเกิดในฤดูกาลนี้
ภูมิศาสตร์
ลาวักตั้งอยู่ทางตะวันตกตอนกลางของจังหวัดอีโลโคสนอร์เต ติดกับทะเลจีนใต้ และติดต่อกับเทศบาล 5 แห่ง ได้แก่ ซาร์รัต (ตะวันออก), ซันนิโคลัส (ตะวันออกเฉียงใต้), ปาวาย (ตะวันตกเฉียงใต้), วินตาร์ (ตะวันออกเฉียงเหนือ) และบาคาร์รา (ตะวันตกเฉียงเหนือ) โดยลาวักเป็นหนึ่งในนครที่ใหญ่ที่สุดในเขตเขตอีโลโคส
ภูมิอากาศ
ภูมิอากาศแบบเขตร้อน โดยจะอบอุ่นจนถึงร้อน แต่จะมีลดลงบ้างในช่วงเดือนธันวาคมถึงกุมภาพันธ์ มี 2 ฤดู ได้แก่ ฤดูแล้ง และฤดูฝน ลาวักเป็นเขตเงาฝนจากมรสุมตะวันออกเฉียงเหนือ เพราะมีแนวเขาคอร์ดิลเยราและเซียร์รามาเดรกั้นไว้ แต่จะเผชิญกับมรสุมตะวันออกเฉียงใต้และพายุไซโคลนโดยตรง
ในฤดูฝน จะมีฝนตกมากกว่า 100 mm ต่อเดือน โดยจะตกมากในช่วงเดือนมิถุนายนจนถึงสิงหาคม ปริมาณน้ำฝนในช่วง 3 เดือนนี้ คิดเป็นร้อยละ 68 ของปริมาณน้ำฝนตลอดทั้งปี คือ 200 mm
การขนส่ง
ท่าอากาศยานนานาชาติลาวัก ให้บริการเที่ยวบินระหว่างลาวักกับกวางโจว โดยสายการบินฟิลิปปินส์แอร์ไลน์ นอกจากนี้ยังมีเที่ยวบินเช่าเหมาลำสำหรับนักท่องเที่ยว และจุดบริการที่อาคารท่าอากาศยาน ส่วนการขนส่งทางบกนั้น มีบริษัทรถโดยสารประจำหลายแห่ง ได้แก่ การขนส่งจีวีฟลอริดา, มารีอาเดอลีออนไลน์, อาร์ซีเจไลน์, อาร์ซีเจทรานส์, สายรถประจำทางโดมิเนียน, ปาร์ตัส, ฟิลิปปินแรบบิต, ลูเซียเอกซ์เพรส และบริษัทขนส่งฟารินัส ลาวักอยู่ห่างจากมะนิลา 487 km
บิแซนเทียม
บิแซนเทียม (Byzantium; Βυζάντιον) เป็นนครกรีกโบราณตั้งอยู่ ณ ที่ซึ่งภายหลังเป็นคอนสแตนติโนเปิล (อิสตันบูลสมัยใหม่) ผู้อยู่ในนิคมกรีกจากเมการาก่อตั้งนครแห่งนี้เมื่อ 657 ปีก่อน ค.ศ. มีการสร้างนครใหม่และเป็นเมืองหลวงใหม่ของจักรวรรดิโรมันในรัชกาลจักรพรรดิคอนสแตนตินที่ 1 ใน ค.ศ. 330 และภายหลังเปลี่ยนชื่อเป็นคอนสแตนติโนเปิล นครดังกล่าวเป็นเมืองหลวงของจักรวรรดิไบแซนไทน์กระทั่ง ค.ศ. 1453 เมื่อถูกพิชิตและกลายเป็นเมืองหลวงของจักรวรรดิออตโตมัน นับแต่สถาปนาประเทศตุรกีสมัยใหม่ใน ค.ศ. 1923 ชื่อนครภาษาตุรกี อิสตันบูล ได้แทนที่ชื่อคอนสแตนติโนเปิลในทางตะวันตก
เจ้าระวีพันธุ์ สุจริตกุล
ดร. คุณหญิงระวีพันธุ์ สุจริตกุล (เดิม: เจ้าระวีพันธุ์ ณ เชียงใหม่; เกิด: 24 มกราคม พ.ศ. 2471 - 1 มกราคม พ.ศ. 2558) เป็นธิดาในเจ้าราชบุตร (วงศ์ตวัน ณ เชียงใหม่) กับเจ้าภัทรา ณ เชียงใหม่ เป็นนัดดาในพลตรี เจ้าแก้วนวรัฐ เจ้าผู้ครองนครเชียงใหม่องค์สุดท้าย
ประวัติ
คุณหญิงระวีพันธุ์เข้าศึกษาที่โรงเรียนเรยีนาเชลีวิทยาลัย จนจบชั้นมัธยม 6 (หรือมัธยมศึกษาตอนต้นในปัจจุบัน) จากนั้นเข้าศึกษาต่อที่โรงเรียนเตรียมอุดมศึกษา ภาคพายัพ รุ่นที่ 7 รุ่นเดียวกับสุรัตน์ โอสถานุเคราะห์ จนจบชั้นมัธยม 8 และได้รับปริญญาศิลปศาสตรดุษฎีบัณฑิตกิตติมศักดิ์ (การพัฒนาสังคม) จากมหาวิทยาลัยเชียงใหม่ เมื่อปี พ.ศ. 2547
คุณหญิงระวีพันธุ์ได้ประกอบธุรกิจเหมืองแร่ ร่วมกับนายสุชาต สุจริตกุล สามี